บาทเปิดตลาด 34.48 แข็งค่า
เงินบาทเปิดตลาด 34.48 บาทต่อดอลล่าร์ แข็งค่าตามภูมิภาคจากแรงขายดอลล์ หลังกังวลการเมืองในสหรัฐฯ
17 พ.ค. 2560

เงินบาทเปิดตลาด 34.48 บาทต่อดอลล่าร์ แข็งค่าตามภูมิภาคจากแรงขายดอลล์ หลังกังวลการเมืองในสหรัฐฯนักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 34.48 บาท/ดอลลาร์ แข็งค่าจากช่วงปิดตลาดวานนี้ที่ปิดตลาดที่ระดับ 34.54 บาท/ดอลลาร์ วันนี้คาดว่าเงินบาทยังเคลื่อนไหวในทิศทางเดียวกับภูมิภาคและตลาดโลก เนื่องจากมีแรงเทขายดอลลาร์จากความกังวลเกี่ยวกับปัญหาการเมืองของสหรัฐ"บาทแข็งค่าจากเย็นวานนี้ตามภูมิภาคและตลาดโลก เนื่องจากมีแรงเทขายดอลลาร์จนทำให้ยูโรแข็งค่าสุดในรอบ 6 เดือน หลังตลาดมีความกังวลเกี่ยวกับปัญหาการเมืองของสหรัฐที่อาจเป็นอุปสรรคต่อการดำเนินนโยบายทางเศรษฐกิจของประธานาธิบดีทรัมป์" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 34.40 - 34.55 บาท/ดอลลาร์